கேள்வி: மாயா கோட்னானி - ஆரம்பகால வாழ்க்கை குறித்து விரிவாக சொல்லுங்கள்.
பதில்: கோட்னானி ராஷ்டிரிய சுயம்சேவாக் சங்கம் உறுப்பினர் ஒருவரின் மகள் ஆவார். இவர் இந்தியப் பிரிவினையின் போது இந்தியாவிற்கு வந்தவர். இவர் தனது ஆரம்பக் கல்வியை குஜராத்தி மொழி வழி பயிற்றுவிக்கும் பள்ளியில் பெற்றார். ராஷ்டிரிய சுயம்சேவக் சங்கத்தின் பெண்களுக்கான இணை அமைப்பான ராஷ்டிர சேவிகா சமிதியில் சேர்ந்தார். கோட்னானி பரோடா மருத்துவக் கல்லூரியில் சேர்ந்தார், அங்கு இவர் தனது மருத்துவம் மற்றும் அறுவை சிகிச்சையில் இளங்கலைப் பட்டத்தைப் பெற்றார். மேலும், இவர் இங்கு மகளிர் நலம் மற்றும் மகப்பேறியல் பிரிவில் பட்டயப்படிப்பையும் முடித்தார். இவர் அகமதாபாத், நரோடா, குபர்நகரில் சிவம் மகப்பேறு மருத்துவமனையை அமைத்தார்.
கேள்வி: மாயா கோட்னானி - அரசியல் வாழ்க்கை பற்றி தகவல் சொல்.
பதில்: 1995 ஆம் ஆண்டில் அகமதாபாத் குடிமைத் தேர்தல்களுடன் கோட்னானி தனது அரசியல் வாழ்க்கையைத் தொடங்கினார். இவர் பாரதிய ஜனதா கட்சி சார்பில் நரோடா தொகுதியில் இருந்து மூன்று முறை சட்டமன்ற உறுப்பினராகத் தேர்ந்தெடுக்கப்பட்டார். 1998 ஆம் ஆண்டில், இவர் தேர்தலில் 75,000 வாக்குகள் வித்தியாசத்தில் வெற்றி பெற்றார். டிசம்பர் 2002 இல், 2002 குஜராத் கலவரங்களுக்கு பின்னர், இவர் 110,000 வாக்குகள் வித்தியாசத்தில் வெற்றி பெற்றார். 2007 ஆம் ஆண்டில், இவரது வெற்றிக்கான வாக்கு வித்தியாசம் 180,000 வாக்குகளாக இருந்தது. 2007ஆம் ஆண்டுத் தேர்தலில் வெற்றி பெற்ற பின்னர், நரேந்திர மோதி அரசாங்கத்தில் குஜராத்தின் பெண்கள் மற்றும் குழந்தைகள் மேம்பாட்டு அமைச்சராக இவர் அறிவிக்கப்பட்டார். நரோடா பாட்டியா படுகொலை வழக்கில் குற்றம் சாட்டப்பட்டதால் கைது செய்யப்படவிருந்த நிலையில், 2009 ஆம் ஆண்டில் அவர் பதவியில் இருந்து விலகினார்.
கேள்வி: மாயா கோட்னானி - தனிப்பட்ட வாழ்க்கை என்பது என்ன?
பதில்: மாயா கோட்னானி ஒரு பொது மருத்துவரான சுரேந்திர கோட்னானியை மணந்தார்.